અમરેલી જીલ્લામાં રેવન્યુ વિસ્તારમાં વસતા સાવજો માણસો પર હુમલો કરી કાળો કેર વર્તાવી રહ્યા છે. આવા હુમલાઓ માટે ઘણી વખત માણસોની ભુલ પણ જવાબદાર હોય છે. આજે જાફરાબાદ તાલુકાના ધોળાદ્રી ગામની સીમમાં ટોળાએ સિંહ યુગલને છંછેડવાની ભુલ કરતા એક દલીત યુવાને પોતાનો જીવ ગુમાવવો પડયો હતો. ધોળાદ્રી ગામના ભુરા રામભાઇ પરમાર (ઉ.વ. ૩૫) નામના યુવકને સિંહણે લોકોના ટોળા વચ્ચેથી ખેંચી જઇ ફાડી ખાધો હતો અને તેના ટુકડા કરી નાખ્યા હતાં.